व्यवस्थापिका–संसद्, विकास समितिले प्राकृतिक बिपद््को नियन्त्रण र त्यसपद्धिछ राहत उद्धार र दिर्घकालिन कार्यक्रमका लागि ठोस निति ल्याउन सरकारलाई निर्देशन दिएको छ ।
समितिको आज बसेको बैठकले वर्षेनी दोहोरिने समस्यालाई योजनाबद्ध तवरमा दीर्घकालीन सोचका साथ कम गर्दै लैजाने व्यवस्था मिलाउन बैठकले सरकारलाई निर्देशन दिएको छ ।
अविरल वर्षाका कारण सिर्जित बाढीपहिरो, डुबानबाट प्रभावितको यथार्थ लगत सङ्कलन गर्न, प्रभावितलाई तत्काल राहत उपलब्ध गराउन, बाढीपहिरो, डुबानबाट प्रभावित भएका बस्तीलाई समयमै स्थानान्तरण गर्न, बैठकले निर्देशन दिएको समितिका सभापति रबिन्द्र अधिकारीले बताउनु भयो ।
यसैबिच सप्तरीका बाढी पीडितहरुलाई सरकारले घर बनाउन प्रति परिवार २५ हजार रुपियाँ र १५ लाख रुपियाँ सहुलियत क्रृण उपलब्ध गराउने भएको छ ।
अन्तराष्टिय सिमा नियम बिपरित भारतले सिमा क्षेत्र अतिक्रमण गरि बाँध बनाउँदा सप्तरीको खाँडो खोलामा हालै आएको बाढीले तटबन्ध भत्काउनुका साथै करिब १ सय ५० घर बगाएको छ ।
रौतहट,साउन २६ । रौतहट जिल्ला फुटबल संघलाई टाई ब्रेकरमा ५ – ४ गोल अन्तरले हराउँदै चितवनको एभरेष्ट क्लब चौथो नेपाल कप फुटबलको क्वाटरफाईनलमा प्रवेश गरेको छ । चितवनको क्याम्पाचौरमा भएको प्रतियोगिताको निर्धारित ९० मिनटको खेलमा दुवै तर्फबाट कुनै गोल हुन नसके पछि खेलको टुङ्गो टाई ब्रेकरबाट गरिएको थियो । राम्रो खेल प्रदर्शन गरेको रौतहटले निर्धारित समयमा थुप्रै गोलका अवसर प्राप्त गरेता त्यसलाई सदुपयोग गर्न नसके पछि प्रतियोगिताबाट बाहिरिएको छ ।
स्पोर्टस् फर अल क्लबको आयोजनामा भएको प्रतियोगितामा विजयी क्लबका लागि दिपेन्द्र ठकुरी, मनिष आले, दीपक भुजेल, बिदी मगर र देव गुरुङ्गले जाली चुमाएका थिए । रौतहटका लागि राजु गोले, सुन्दर लोपचन, रवी तामाङ र विक्रम घिमिरेले गोल गरे भने कृष्ण लामाको प्रहारलाई एभरेष्टका गोल किपर सरोज तामाङले जाली चुम्नबाट बचाए । सरोज खेलको म्यान अफ द म्याच समेत घोषित भए । अव एभरेष्टले क्वाटरफाइनलमा नेपाल प्रहरीको सामना गर्नेछ । भोलीको पहिलो खेल ब्वाईज युनियन क्लब र भरतपुर फुटबल क्लब तथा दोश्रो खेल नारायणगढ फुटबल क्लब र एनआरटी क्लबकाविच हुने कार्यक्रम रहेको छ ।